COCERC - Centrul de Orientare în Cariera de Cercetător - Regiunea Centru

Science is knowledge - 2nd Edition
2026-01-15 09:00 - 17:00 (Europe/Bucharest) | Transilvania University of Brașov
For the 2nd year, ULBS and the Center for Researcher Career Guidance of the Center Region (COCerc) will take part at the „Știința înseamnă cunoaștere” project organised by the Ioan Meșotă National College of Brașov, in partnership with three other colleges / highschools of Brașov, Sighișoara and Tg. Mureș. On the 15th of January 2026, the COCerc team will present the results of research, will promote the career of researcher as well as presenting a Knowledge Exposition designed by the COCerc team.

Colaborare între Centrele de Orientare în Cariera de Cercetător
2025-11-14 08:00 - 17:00 (Europe/Bucharest)
Vineri, 14 noiembrie 2025, reprezentanții Centrului de Orientare în Cariera de Cercetător din Regiunea Sud-Vest Oltenia (CROC) și ai Centrului de Orientare în Cariera de Cercetător – regiunea Centru (COCERC) se vor întâlni într-un cadru de colaborare dedicat împărtășirii de experiențe, bune practici și idei pentru dezvoltarea serviciilor oferite comunității de cercetători.Întâlnirea va evidenția importanța cooperării inter-regionale în consolidarea unui ecosistem de cercetare puternic și coerent la nivel național.

Soare, senzori și sustenabilitate: Cum transformăm casele în locuințe inteligente și eficiente energetic – expoziție experiment
2025-09-26 16:00 - 22:00 (Europe/Bucharest) | Facultatea de Inginerie, Strada Emil Cioran 4, Sibiu, Romania
În cadrul evenimentului „Noaptea Cercetătorilor” din 26 septembrie 2025, te invităm să descoperi tehnologii inteligente pentru eficiență energetică și sustenabilitate.
În cadrul activității vei afla:

cum să reduci consumul de energie și să valorifici la maximum potențialul panourilor solare,
ce rol au echipamentele esențiale precum disjunctoarele, regulatoarele și invertoarele,
cum se măsoară parametrii electrici într-un mod practic și accesibil,
secretele designului pasiv în construcții, care transformă clădirile în spații mai eficiente și prietenoase cu mediul.

De ce să participi
Vei lua parte la o experiență interactivă care te conectează cu soluțiile sustenabile pentru locuințele de mâine și îți arată cum tehnologia poate face diferența în viața de zi cu zi.

Știința și magia ciocolatei – o expoziție multimedia
2025-09-26 16:00 - 21:00 (Europe/Bucharest) | Centrul de Servicii Integrate pentru Studenti – SmartHub, Str. Banatului, nr. 6, Sibiu, Romania
În cadrul evenimentului „Noaptea Cercetătorilor” din 26 septembrie 2025, te invităm la o expoziție interactivă multimedia care propune o călătorie fascinantă în lumea ciocolatei.
În cadrul expoziției vei descoperi:

origini mitice și sacre – la mayași și azteci, unde cacao era monedă de schimb și băutura zeilor;
transformări istorice – drumul boabelor de cacao spre Europa secolului al XVI-lea și schimbarea gusturilor aristocrației;
evoluții științifice și tehnologice – de la băutura amară la tableta fină și accesibilă de azi;
mituri și adevăruri – despre efectele ciocolatei asupra sănătății și stării de spirit;
chimia ciocolatei – cum structura moleculară a untului de cacao face diferența între o ciocolată lucioasă și una ternă.

De ce să participi:
Expoziția îmbină imagini captivante, scurte documentare și obiecte vizuale pentru a aduce povestea ciocolatei mai aproape de public, într-un mod simplu, interactiv și accesibil.

Cafeneaua Științei – Economia în era digitală
2025-09-26 16:00 - 17:00 (Europe/Bucharest) | Facultatea de Științe Economice, Calea Dumbrăvii 17, Sibiu, Romania
În cadrul evenimentului „Noaptea Cercetătorilor” din 26 septembrie 2025, COCerc organizează Cafeneaua Științei – Economia în era digitală.
În cadrul ediției vei afla:

cum ne schimbă tehnologia felul în care producem, cumpărăm și muncim,
impactul inteligenței artificiale asupra pieței muncii,
transformarea serviciilor financiare prin digitalizare,
evoluția comerțului electronic și noile modele de afaceri bazate pe date.

De ce să participi?
Într-un cadru relaxat și prietenos, studenții și elevii vor putea dialoga cu specialiști în economie și tehnologie și vor descoperi cum arată prezentul și viitorul economiei digitale.Evenimentul este gratuit și deschis tuturor celor interesați să înțeleagă cum digitalizarea influențează societatea și viața de zi cu zi.Discuțiile se vor încheia cu o sesiune interactivă de întrebări și răspunsuri, la o ceașcă de cafea.

Noaptea Cercetătorilor 2025
2025-09-26 15:30 - 23:00 (Europe/Bucharest)
Se apropie sfârșitul lui septembrie, iar cel mai spectaculos eveniment autumnal dedicat științei este pe cale să își primească oaspeții. În 2025, Universitatea ”Lucian Blaga” din Sibiu marchează doisprezece ani de la deschiderea primei ediții a Proiectului Noaptea Cercetătorilor. Și ediția din acest an aduce cu sine experiența comunității de cercetare în spațiul academic și este o nouă invitație călduroasă pentru publicul sibian de toate vârstele, un public atât de dedicat evenimentului anual.
Și la ediția din acest an, prin eforturile reunite a peste 200 de cadre didactice și a unui număr impresionant de voluntari, împreună cu Centrul de Consiliere în Cariera de Cercetător din Regiunea Centru (COCERC) și a altor 11 parteneri, vom organiza experimente, expoziţii, demonstraţii cu roboţi, workshop-uri, ateliere de creație, prezentări de oferte educaționale, concursuri și numeroase alte surprize tematice destinate vizitatorilor de toate vârstele. Proiectul este înscris și finanțat în cadrul Programului -Agenda pentru cultură și dezvoltarea comunității a Consiliului Județean Sibiu și contribuie la creșterea implicării tinerilor în viața culturală a comunității și la promovarea imaginii Sibiului la nivel național și internațional.
Noaptea Cercetătorilor, cea mai mare manifestare de știință destinată publicului larg din România, este un exemplu de bune practici prin care evidențiem importanța angajamentului public și a educației științifice ca elemente vitale pentru a face știința mai atractivă și pentru ai motiva pe tineri să își dorească o carieră în cercetare.
Programul este disponibil aici: https://noapteacercetatorilor.ulbsibiu.ro/ro/program/

Want to learn how to pitch like a pro – even if you don’t have an idea (yet)?*
2025-04-16 17:00 - 19:00 (Europe/Bucharest) | Centrul de Servicii Integrate pentru Studenti SmartHub, Str. Banatului, nr. 6, Sibiu, Romania
*Evenimentul se va desfășura în limba engleză
Centrul de Servicii Integrate pentru Studenti SmartHub în colaborare cu Centrul de Orientare în Cariera de Cercetător – Regiunea Centru (COCerc), organizează ediția a 5-a de „SmartVibes – Seri de dialog și inspirație pentru viitorul tău”
Speaker: Ákos R. Wetters, Innovation Coach & Trainer, Co-founder at Kimitisik, a seasoned expert with over 15 years of experience in innovation and entrepreneurship.
Join our Pitch Training and discover how to craft powerful presentations, captivate any audience, and communicate ideas with confidence. Whether you already have a startup concept or just want to build skills that attract investors and opportunities, this training is for you. No product? No problem. Just bring your curiosity and ambition. You’ll walk away with tools to stand out, speak up, and maybe even secure future funding.
Ne adresăm studenților din ULBS interesați să creeze prezentări de impact, să captiveze orice public și să comunice ideile cu încredere, pentru a atrage investitori și oportunități.
📅Când? Miercuri, 16 aprilie 2025, 17.00-19.00.
📍Linkul de înscriere: https://forms.gle/WbsTcghxkY7aCqA48

Oportunități și facilități pentru doctoranzi și cercetători
2025-04-03 18:00 (Europe/Bucharest)
Ne face o deosebită plăcere să vă invităm la un eveniment al Centrelor de Orientare, Asociere și Consiliere în Cariera de Cercetător, ce va avea loc ONLINE. Webinarul se adresează doctoranzilor, postdoctoranzilor, cadrelor didactice și cercetătorilor.
Data: Joi, 3 aprilie 2025
Ora: 18:00
Traineri: experți UEFISCDI

Elena-Ștefania NICOLAESCU, Manager Portal EURAXESS ROMÂNIA
Alexandra ROMAN, expertă EERTIS
Raluca CIOBOTARU, expertă EERTIS

Link ZOOM: https://us06web.zoom.us/meeting/register/0tueAT6wQp2C1JCWqJ40ug
Webinar realizat cu sprijinul Unității Executive pentru Finanțarea Învățământului Superior, a Cercetării, Dezvoltării și Inovării (UEFISCDI) și a centrelor de orientare în cariera de cercetător din România deschise prin apelul de proiecte cu titlul: Înființarea și susținerea financiară a unei
rețele naționale de opt centre regionale de orientare în carieră ca parte a ERA TALENT PLATFORM, Componenta 9 – Suport pentru sectorul privat și CDI (PNRR), Investiția I10 – Înființarea și susținerea financiară a unei rețele naționale de opt centre regionale de orientare în carieră ca parte a ERA TALENT PLARFORM

Stagii de practică de specialitate în domeniul cercetării în cadrul COCerc
2025-03-20 00:00 - 2025-05-15 00:00 (Europe/Bucharest) | Centrul de Servicii Integrate pentru Studenti – SmartHub, Str. Banatului, nr. 6, Sibiu, Romania
Stimați studenți,
Centrul de Orientare și Consiliere în Cercetare – Regiunea Centru (COCerc) din cadrul Universității „Lucian Blaga” din Sibiu vă invită să participați la stagiile de practică de specialitate în domeniul cercetării, desfășurate în semestrul al II-lea.
Aceste stagii reprezintă o oportunitate de formare aplicată, menită să sprijine înțelegerea procesului de cercetare științifică și dezvoltarea competențelor necesare implicării active în proiecte de cercetare. Activitățile se vor desfășura sub îndrumarea cadrelor didactice și a cercetătorilor din cadrul ULBS, în format fizic la sediul COCerc (Str. Banatului, nr. 6, et. 1, interfon 14), conform programului stabilit ulterior completării formularului de înscriere.
Competențe dezvoltate:

Cunoașterea și înțelegerea modului în care cunoștințele teoretice dobândite în cadrul cursurilor pot fi aplicate în activitatea de cercetare;
Formarea abilității de aplicare a metodelor și tehnicilor de analiză utilizate în procesul de cercetare;
Dezvoltarea capacității de a parcurge întregul proces de formulare și investigare a unei probleme de cercetare, de la identificarea subiectului de studiu până la interpretarea rezultatelor;
Utilizarea aparatului conceptual și metodologic pentru fundamentarea ipotezelor de cercetare și elaborarea strategiilor adecvate de investigare științifică;
Aplicarea cunoștințelor dobândite pentru structurarea unui proiect de cercetare, colectarea și analiza datelor, precum și formularea concluziilor relevante.

În urma participării, studenții vor primi o adeverință emisă de COCerc, recunoscută de facultate ca dovadă a efectuării stagiului de practică de specialitate.
Pentru înscriere, vă rugăm să completați formularul disponibil la următorul link: https://forms.gle/5qDASCo16XdAAYro6.
Nu ezitați să ne contactați la adresa de e-mail: grant.cocerc@ulbsibiu.ro pentru mai multe informații!
Vă așteptăm cu drag,Echipa COCerc

Știința înseamnă cunoaștere - Promovarea științei în rândul elevilor de liceele din jud. Brașov și Mureș
2025-02-13 08:00 - 17:00 UTC
Centrul de Consiliere și Orientare în Cariera de Cercetător – Regiunea Centru (COCerc) din cadrul Universității Lucian Blaga din Sibiu, va participa pe 13 februarie 202 la proiectul Ştiinţa înseamnă cunoaştere al Colegiului Nicolae Titulescu din Braşov. Activitatea COCERC vizează promovarea științei și cercetării în societate, dar mai ales în rândul elevilor de liceele din jud. Brașov și Mureș (Colegiul “Nicolae Titulescu”, Colegiul Naţional „Dr. Ioan Meşotă” Braşov şi Liceul Teoretic Joseph Haltrich Sighişoara) care vor cunoaște importanța cercetării, științei și vor întâlnii specialiștii din Cocerc și ULBS.
O a doua componentă a proiectului este vizita la ULBS, în luna martie 2025, a elevilor de la liceele menționate, unde vor participa la întâlniri cu studenții și cadrele didactice de la Facultățile de Medicină, Științe-Socio Umane, Drept, Inginerie etc., vor participa la experimente, vor vizita laboratoare și centre de cercetare, pentru a promova știința, cercetarea și cariera de cercetător.

Târgul Educațional - TeD ULBS 2024
2024-10-22 09:00 - 16:00 UTC | Facultatea de Medicină & Aula Magna a ULBS, Lucian Blaga nr. 2A, Sibiu, Sibiu, Romania
Pe 22 octombrie, în cea de-a doua zi a Săptămânii altfel planificată să aibă loc în liceele din județul Sibiu, Centrul de Consiliere și Orientare în Cariera de Cercetător – Regiunea Centru (COCerc) este prezentă la Târgul Educațional TeD ULBS unde vom prezenta importanța științei pentru comunitate, tuturor elevilor de liceu, dar mai ales celor din clasele a XI-a și a XII-a. Aceștia au ocazia să cunoască mai multe informații depre activitatea centrului, să identifice activități viitoare la care pot participa și împreună cu reprezentanții SmartHub, Erasmus +, D-School, Biblioteca ULBS, dar și al facultăților pot afla direct de la reprezentanții universității despre oportunitățile oferite viitorilor studenți.

TeD ULBS va avea loc în „Aula Magna” și în holul Facultății de Medicină din strada Lucian Blaga nr. 2A, între orele 9.00-16.00.

Experimete stiintifice pentru elevii de clasa a VI-a
2024-10-22 08:00 - 17:00 UTC
Marți, 22 octombrie, împreună cu doamna dirigintă Cecilia Olteanu, am avut bucuria de a-i însoți pe elevii clasei a VI-a de la Școala Gimnazială nr. 18 într-o aventură educativă la Facultatea de Științe Agricole, Industrie Alimentară și Protecția Mediului și la Facultatea de Inginerie!
La Facultatea de Științe Agricole, Industrie Alimentară și Protecția Mediului (@studentie.saiapm), doamna Ș. I. dr. ing. Cristina Danciu i-a ghidat pe cei mici în prepararea unei înghețate sănătoase din doar trei ingrediente (banane, căpșuni și miere) cu ajutorul unui ThermoMix, bucurându-ne astfel de o gustare delicioasă și rapidă, plină de vitamina C!
La Facultatea de Inginerie (@inginerie.ulbsibiu), doamna dr. ing. Marinela Intă le-a prezentat copiilor o imprimantă 3D, iar fiecare a primit un breloc special, creat chiar pentru ei! Aventura a continuat în lumea roboților (D-School), unde asistentul de cercetare, domnul Timotei Morariu le-a arătat doi roboți, Fanuc ER-4iA și UR3e, oferindu-le ocazia să descopere magia tehnologiei de aproape.

Promovarea rezultatelor cercetării în societate
2024-10-01 08:00 - 2024-12-31 17:00 UTC
Centrul de Consiliere și Orintare în Cariera de Cercetător din Regiunea Centru (COCerc) organizează, în perioada 1 octombrie 2024 – 31 decembrie 2024, activități de promovarea rezultatelor cercetării în societate, în rândul comunității educaționale / academice, dar și în rândul tururor actorilor importanți din Regiunea Centru. . Această activitate este una dintre cele mai importante acțiuni din cadrul proiectului COCerc.

Vizite de promovare a științei în școli și licee
2024-10-01 - 2024-12-31
Centrul de Consiliere și Orintare în Cariera de Cercetător din Regiunea Centru (COCerc) organizează în perioada 1 octombrie 2024 – 31 decembrie 2024 vizite de promovare a științei în școlile și liceele din Regiunea Centru. Această activitate este una dintre cele mai importante acțiuni din cadrul proiectului COCerc.

MAGNETISM ȘI ALTE LEGI ALE ATRACȚIEI UNIVERSALE
2024-09-27 17:00 - 2024-10-11 17:00 UTC
Universitatea „Lucian Blaga” din Sibiu prin intermediul Centrului de Orientare în Cariera de Cercetător – Regiunea Centru – COCerc organizează în perioada 27 septembrie – 11 octombrie 2024 expoziția cu tema „Magnetism și alte legi ale atracției universale“.
Vernisajul expoziției va avea loc vineri, 27 septembrie 2024 la ora 17.00 în corpul B al Bibliotecii Județene Astra, American Corner, str. George Barițiu nr. 7, Corpul B et. 5
Această expoziție extinde fenomenul polarității dincolo de laboratoare, către viața socială sau particulară a fiecăruia. În afara observării legăturilor științifice obișnuite privind polaritatea, din punctul de vedere al unor discipline precum fizica, astronomia și geologia, evenimentul propune și deschiderea unei discuții – de asemenea științifice, exploratorii – pe tema iubirii, poate cel mai puternic sentiment uman, prezent în foarte multe dintre lucrările artistice ale tuturor timpurilor, începând cu mii de ani înainte de nașterea lui Hristos.
Studiul magnetismului este legat de multe discipline științifice, printre care și geografia, chimia și economia, ceea ce a dezvoltat o înțelegere mai profundă a principiilor fundamentale care stau la baza fenomenelor magnetice.
Vă așteptăm alături de noi!
Mulțumim Bibliotecii ASTRA din Sibiu pentru sprijinul acordat la realizarea expoziției și pentru susținerea prezentării în celelalte Biblioteci din Regiunea Centru, în județele Alba, Brașov, Covasna, Harghita și Mureș. Un eveniment realizat cu sprijinul supermangeti.ro și Tipografia GrafoPress, cărora le mulțumim.

Noaptea Cercetătorilor 2024 la ULBS
2024-09-27 16:00 - 23:00 UTC
Din nou împreună pentru a descoperi magia științei
În 27 septembrie 2024 Sibiul se alătură din nou celor peste 340 de orașe europene care celebrează Știința cu toate interfețele sale. Este momentul în care, așa cum spuneam de obicei, laboratoarele și centrele de cercetare își deschid porțile pentru a-i primi într-un mediu prietenos și într-o manieră non-formală pe toți pasionații de știință . Întreaga lume „academică s-a mobilizat pentru a demonstra importanța, frumusețea și laturile inedite ale activității de cercetare. Și la ediția din acest an prin eforturile reunite a peste 200 de cadre didactice și a unui număr impresionant de voluntari, vom organiza experimente, expoziţii, demonstraţii cu roboţi, workshop-uri, ateliere de creație, prezentări de oferte educaționale, concursuri și numeroase alte surprize tematice destinate vizitatorilor de toate vârstele.
Sub motto-ul consacrat, ”Descoperă magia științei”, cercetătorii vor aduce din laboratoare experimente în care au investit sute de ore de trudă, le vor demonstra și își vor uimi auditoriul.
Anul acesta programul este deosebit de atractiv, personaje din basme, personaje istorice și evenimente spectacol vor da un suflu nou și își vor întâmpina admiratorii. Roboți în acțiune, mașini ale viitorului, imagini ale orașului viitorului, soluțiile pentru punerea în valoare a energiilor regenerabile vor deveni realitate. Avem bucuria de a-i iniția pe cei mari și pe cei mici în tainele atelierelor de pictură și muzică, ”lumea celor care nu cuvântă” cu misterele ei va fi explicată detaliat. Nu vor lipsi din program lansări de carte, conferințele pe teme culturale și științifice, atelierele de traduceri, studioul de jurnalism deschis tuturor. În fiecare spațiu pus la dispoziția publicului un domeniu științific își va dezvălui tainele, fie că este vorba despre lumea dreptului, a științelor economice, teologiei, artei culinare inovative sau a roboților industriali. Sunt programate expoziții de documente de patrimoniu, expoziții de carte, prezentări ale proiectelor derulate prin Universitatea ”Lucian Blaga” din Sibiu în calitate de partener sau în nume propriu.
Notați așadar în calendar: . Ziua în care Sibiul va trăi din nou emoția mijlocului de toamnă care aduce cu sine deschiderea anului academic, dar și speranța în viitor pentru liceenii aflați în pragul alegerii unei cariere în centrul universitar sibian.
Programul evenimentului: https://noapteacercetatorilor.ulbsibiu.ro/ro/program/
Partenerii din acest an: https://noapteacercetatorilor.ulbsibiu.ro/ro/parteneri/

Inovația financiară pe piața de capital
2024-03-25 11:00 - 13:00 UTC | Calea Dumbrăvii 17 – laboratorul EM9, Faculty of Economic Sciences - Lucian Blaga University of Sibiu, Sibiu, Romania

Cafeneaua Științei despre Finanțe
2024-03-22 14:00 - 16:00 UTC | Calea Dumbrăvii 17 – sala EP2, Faculty of Economic Sciences - Lucian Blaga University of Sibiu, Sibiu, Romania

Consiliere și orientare în carieră pentru doctoranzi, postdoctoranzi și cercetători
2024-03-15 - 2026-05-15 | Centrul de Servicii Integrate pentru Studenti – SmartHub, Str. Banatului, nr. 6, Sibiu, Romania
Stimați doctoranzi, postdoctoranzi și cercetători,
Centrul de Orientare în Cariera de Cercetător – Regiunea Centru (COCerc), din cadrul ULBS, oferă oportunitatea de a participa la o activitate dedicată orientării în cariera de cercetător.

Ce presupune participarea?
Parcurgerea unui instrument de orientare în carieră, elaborat de specialiști, pentru explorarea intereselor, motivațiilor și obiectivelor personale în sfera cercetării;
Elaborarea unui plan de carieră cu rol orientativ, menit să sprijine clarificarea și definirea unei direcții profesionale în acord cu profilul și aspirațiile fiecărui participant.

Activitățile se desfășoară online, iar înscrierea este gratuită.
Înscrierea se face prin completarea formularului: https://lnkd.in/dZwUwtVd
Dacă te afli într-un moment de reflecție asupra direcției tale academice sau profesionale în cercetare, această inițiativă poate oferi un cadru structurat pentru clarificare și planificare.

Vă așteptăm cu drag,
Echipa COCerc
